Kisha e Shën Spasit (Prizren)

Kisha e Shën Spasit (Shëlbuesit) është një monument i trashëgimisë kulturore në Prizren, Kosovë. Ky monument është i kategorisë "Arkeologjik", i miratuar me numër 1598/48. Historia Kisha e Shën Spasit ndodhet në zonën historike të qytetit, respektivisht në pjesën juglindore të Nënkalasë. Në bazë të një burimi shkrimor (Hrisobulla e Dushanittë vitit 1348) kisha është ndërtuar mes viteve 1333-1335. Teknika e ndërtimit të kishës është me Klausonazhë (kombinimi i rendeve të tullës me gur) në gjithë planimetrinë e saj. Elementet e terakotës në kupolë, rreth dritareve, në arkitraje dhe harqe gjysmë-rrethore të dritareve vazhdojnë skemën e njëjtë dekorative si në fasadë. Afresket janë vizatuar në dy faza. Afresket në shenjtore janë ekzekutuar së pari, gjatë dekadës së katërt të shek. XIV. Kurse pjesa tjetër e afreskeve janë pikturuar në vitin 1348. Në vitet 1953-63 është bërë konservimi i kishës, ndërsa gjatë viteve 2010 - 2011 nga ana e UNESCO-s është bërë restaurimi i kishës, me ç'rast janë restauruar strukturat e mureve, kulmi dhe enterieri. Galeria Shih edhe Prizreni Komuna e Prizrenit Lista e monumenteve në Prizren Referime Lidhje të jashtme Kisha e Shën Spasit në databazën e trashëgimisë kulturore të Kosovës